DAN OTVORENIH VRATA UPRAVNOG SUDA U RIJECI 2019.

Povodom obilježavanja Europskog dana pravosuđa (25. listopada), Upravni sud u Rijeci organizira Dan otvorenih vrata u petak, 25. listopada 2019., u vremenu od 10,00 do 13,00 sati.

U navedenom vremenu zainteresirani građani mogu, u pratnji sudskih službenika, razgledati prostor Suda, te dobiti odgovore na pitanja o njegovu funkcioniranju. Pritom osoblje Suda posjetiteljima ne smije davati pravne savjete i mišljenja, niti informacije o konkretnim predmetima koji se rješavaju na Sudu.

Molimo da grupne dolaske unaprijed najavite putem elektroničke pošte, na adresu: info@usri.pravosudje.hr . Pojedinačni posjetitelji bit će okupljeni u grupe, kada to bude bilo moguće. Zaduženja za davanje informacija pojedinim grupama i pojedinačnim posjetiteljima određena su internim rasporedom Suda, te posjetitelji ne mogu tražiti kontakt s drugim sucima ili sudskim službenicima.

U okviru provedbe manifestacije vrijede uobičajeni standardi sigurnosnog pregleda na ulazu u Sud.